
VARĖNOS R. MARCINKONIŲ DAUGIAFUNKCIO CENTRO 
KŪRIKO PAREIGYBĖS APRAŠYMAS Nr. 7
I. SKYRIUS
PAREIGYBĖ
1. Varėnos r. Marcinkonių daugiafunkcio centro kūriko pareigybė yra  priskiriama kvalifikuotų darbuotojų grupei.
2. Pareigybės lygis – C.
3. Varėnos r. Marcinkonių daugiafunkcio centro  (toliau – Centras) kūriko (toliau –Darbuotojas) pareigybės paskirtis - kūrenimo sezono metu šildyti pastatų patalpas, ruošti kurą, prižiūrėti tvarką katilinėje.
4. Pareigybės pavaldumas – kūrikas tiesiogiai pavaldus Centro direktoriui.

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:
5.1. turi būti baigęs garo (iki 0,05 MPa) ir vandens šildymo (iki 110 °C) katilų, kūrenamų
kietu ir skystuoju kuru, kūriko mokymo programą, valstybinis kodas 261071301 ir turėti išduotą šildymo katilų kūriko pažymėjimą.
5.2. turėti privalomo sveikatos patikrinimo medicininę pažymą, kad gali dirbti šiose pareigose;
5.3. būti fiziškai pajėgus atlikti kūriko darbą;
5.4. turi būti susipažinęs su Lietuvos Respublikos baudžiamojo kodekso ir Administracinės teisės pažeidimų kodekso straipsniais, tiesiogiai susijusiais su atliekamu darbu, Saugos taisyklėmis
eksploatuojant šilumos įrenginius;
5.5. žinoti Centro darbo tvarkos, saugos darbe, gaisro saugos, civilinės saugos taisykles, elektros saugos reikalavimus ir jų laikytis;
5.6. žinoti priešgaisrinių priemonių išdėstymo vietas katilinėje, bei mokėti jas praktiškai naudoti.
5.7. turi žinoti katilų ir pagalbinių įrenginių konstrukcijas, jų veikimo principus, gebėti saugiai ir teisingai juos eksploatuoti ir aptarnauti;
5.8. turi žinoti šilumos punkto ir katilų apsauginius bei matavimo prietaisus ir suprasti jų veikimo principus;
5.9. turi žinoti pagalbos tarnybų telefonų numerius bei iškvietimo tvarką.





III. SKYRIUS
ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:
6.1. kūrenimo sezono metu, pagal direktoriaus patvirtintus grafikus, kūrena katilus ir užtikrina pastatų patalpų šildymą;
6.2. prižiūri katilinės patalpas: palaiko tvarką ir švarą katilinėje ir prie jos, neleidžia į ją pašalinių asmenų.
6.3. tikrina ir prižiūri katilų ir dūmtakių būklę, kontrolės matavimo prietaisus, darbo įrankius bei pagalbinį inventorių;
6.4. pristato kurą į katilinę ir laiku šalina šlaką bei pelenus, palaiko tvarką kuro laikymo patalpoje;
6.5. užtikrina saugų ir ritmingą katilinės darbą;
6.6. daro įrašus pamainų perdavimo žurnale ir pasirašo;
6.7. pastebėjęs įrengimų gedimus, privalo nedelsiant informuoti ūkvedį;
6.8. po kūrenimo sezono remontuoja katilus, remontuoja ir valo dūmtakius, remontuoja katilinės inventorių ir įrankius, palieka tvarkingus įrenginius bei darbo vietą būsimam kūrenimo sezonui;
6.9. vykdo kitus Centro direktoriaus teisėtus nurodymus, susijusius su pareigybės paskirtimi.

IV SKYRIUS
ATSAKOMYBĖ
7. Darbuotojas atsako už:
7.1. šio pareigybės aprašymo funkcijų savalaikį ir kokybišką vykdymą;
7.2. racionalią katilinės įrengimų eksploataciją bei priežiūrą;
7.3. priskirto inventoriaus saugojimą ir eksploataciją pagal paskirtį;
7.4. kieto kuro naudojimą ir taupymą;
7.5. švarą ir tvarką katilinės patalpoje, kieto kuro laikymo vietoje ir teritorijoje aplink patalpas.
8. Už savo pareigų netinkamą vykdymą darbuotojas atsako Lietuvos Respublikos įstatymų nustatyta tvarka.
____________


Su pareigybės aprašu susipažinau ir sutinku:  __________________________________________  (vardas ir pavardė, parašas, data)

